ΚΑΝΟΝΙΣΜΟΣ (ΕΟΚ) αριθ. 818/77 ΤΗΣ ΕΠΙΤΡΟΠΗΣ της 22ας Απριλίου 1977 περί αναστολής του κανονισμού (ΕΟΚ) αριθ. 1152/71 της Επιτροπής "περί ανακοινώσεως στοιχείων που αφορούν τις επιστροφές κατά την εξαγωγή ορισμένων γεωργικών προϊόντων υπό μορφή εμπορευμάτων μη υπαγομένων στο παράρτημα II της συνθήκης"

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών(1), όπως τροποποιήθηκε τελευταία από τον κανονισμό (ΕΟΚ) αριθ. 3138/76(2), και ιδίως το άρθρο 24,

τον κανονισμό (ΕΟΚ) αριθ. 2771/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των αυγών(3) όπως τροποποιήθηκε τελευταία από τον κανονισμό (ΕΟΚ) αριθ. 368/76(4), και ιδίως το άρθρο 15,

τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως αγοράς της όρυζας(5), και ιδίως το άρθρο 26,

τον κανονισμό (ΕΟΚ) αριθ. 3330/74 του Συμβουλίου της 19ης Δεκεμβρίου 1974 περί κοινής οργανώσεως αγοράς στον τομέα της ζάχαρης(6), όπως τροποποιήθηκε τελευταία από τον κανονισμό (ΕΟΚ) αριθ. 3138/76,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(7), όπως τροποποιήθηκε τελευταία από τον κανονισμό (ΕΟΚ) αριθ. 559/76(8), και ιδίως το άρθρο 28 αυτού,

Εκτιμώντας:

ότι δυνάμει του κανονισμού (ΕΟΚ) αριθ. 1152/71 της Επιτροπής της 2ας Ιουνίου 1971(9), τα Κράτη μέλη ανακοινώνουν στην Επιτροπή κάθε μήνα ορισμένα στοιχεία που αφορούν τα προϊόντα βάσεως που εξάγονται υπό μορφή εμπορευμάτων μη υπαγομένων στο παράρτημα II της συνθήκης και στα οποία χορηγείται επιστροφή κατά την εξαγωγή-

ότι τα ληφθέντα στοιχεία από της ενάρξεως ισχύος του εν λόγω κανονισμού έδωσαν στην Επιτροπή μία εικόνα των εξαγωγών, ιδίως του μηχανισμού των επιστροφών-

ότι η εικόνα αυτή συμπληρώνεται περιοδικώς από τα παρεχόμενα από τη Στατιστική Υπηρεσία των Ευρωπαϊκών Κοινοτήτων στατιστικά στοιχεία- ότι τα τελευταία αυτά φάνηκαν περισσότερο χρήσιμα από της εκδόσεως του προαναφερθέντος κανονισμού-

ότι υπό τις συνθήκες αυτές είναι επιθυμητή η αναστολή του κανονισμού αυτού, ώστε να αποφεύγονται παρεμβάσεις των ενδιαφερομένων υπηρεσιών που δεν είναι απολύτως απαραίτητες-

ότι τα προβλεπόμενα στον παρόντα κανονισμό μέτρα είναι σύμφωνα με τις γνώμες όλων των ενδιαφερομένων επιτροπών διαχειρίσεως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1152/71 της Επιτροπής αναστέλλεται.

Άρθρο 2

Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 11 Απριλίου 1977.

Για την Επιτροπή

Έtienne DAVIGNON

Μέλος της Επιτροπής

(1) ΕΕ αριθ. Ν 281 της 1.11.1975, σ. 1

(2) ΕΕ αριθ. Ν 354 της 24.12.1976, σ. 1

(3) ΕΕ αριθ. Ν 282 της 1.11.1975, σ. 49

(4) ΕΕ αριθ. Ν 45 της 21.2.1976, σ. 2.

(5) ΕΕ αριθ. Ν 166 της 25.6.1976, σ. 1.

(6) ΕΕ αριθ. Ν 359 της 31.12.1974, σ. 1.

(7) ΕΕ αριθ. Ν 148 της 26.6.1968, σ. 13.

(8) ΕΕ αριθ. Ν 67 της 15.3.1976, σ. 9.

(9) ΕΕ αριθ. Ν 121 της 3.6.1971, σ. 11.